Hvis renten stiger, stiger ydelsen ligeledes på rentetilpasningslånet. Typisk vil boligpriserne falde, når renten stiger – alt imens restgælden forbliver den samme på rentetilpasningslånet. Det vil sige at friværdien i boligen falder. Har du derimod et fastforrentet lån, forbliver den månedlige ydelse stort set den samme. Samtidig medfører de faldende obligationskurser, at du kan skære noget af gælden ved at opkonvertere lånet.